Hawking Technologies Hi-Gain HOW2R1 Outdoor Wireless-300N Dual Radio Smart Repeater - Repeater - IEEE 802.11b, IEEE 802.11g, IEEE 802.11n
Mfg Part #: HOW2R1 | Item # 8123815 Twee vas vir hoofsweep se moord | Maroela Media
Die Valke het twee verdagtes aangekeer in verband met die moord op die hoofsweep van die Sakhisizwe-munsipaliteit, waarvan Elliot in die Noordoos-Kaap die hoofdorp is.
Kapt. Anelisa Feni, Oos-Kaapse Valke-woordvoerder, sê die twee, van onderskeidelik 34 en 45 jaar, is Sondag by hul onderskeie woonplekke op Tsolo en Elliot in hegtenis geneem. Die motief vir die moord is nog nie vasgestel nie.
Thanduxolo Peter Nobongoza (42) is laat Saterdagmiddag doodgeskiet terwyl hy vir ontspanning gewandel het.
Die Valke se eenheid op Queenstown met die hulp van onder meer provinsiale misdaadintelligensie, provinsiale speurders en die eenheid vir georganiseerde misdaad het sedert die moord hard gewerk om alle leidrade op te volg, sê Feni. Dit het vrugte afgewerp toe hulle Sondag aangekeer is.
Die moordverdagtes sal na verwagting Maandag in die landdroshof op Cala verskyn. Feni sê daar is ŉ kans van nog aanklagte.
Twee sterf in ongeluk in Bloemfontein